open-index/open-wikipedia-markdown huggingface dataset:
דניאל שק

**דניאל (דני) פסח שק** (נולד ב-16 ביוני 1955) הוא דיפלומט ישראלי ששימש בשורת תפקידים בשירות החוץ הישראלי. בין השאר שימש שגריר ישראל בצרפת ובמונקו, קונסול כללי בסן פרנסיסקו, ודובר משרד החוץ.

## ביוגרפיה
דניאל שק נולד בירושלים. הוריו, עליזה וזאב שק, ניצולי שואה מצ'כוסלובקיה, עלו לישראל בשנות הארבעים המאוחרות והשתקעו בתל אביב ולאחר מכן בירושלים. אביו היה ממייסדי שירות החוץ הישראלי ושימש בין השאר שגריר ישראל באוסטריה ובאיטליה. אמו, עליזה אהרמן-שק, היא ציירת. שק גדל בלונדון, בפריז ובווינה לסירוגין ורכש שליטה בארבע שפות (עברית, אנגלית, צרפתית וגרמנית).

ב-1974 סיים את לימודיו בתיכון על שם בויאר בירושלים והתגייס לחיל המודיעין. עם שחרורו מצה"ל  נרשם לאוניברסיטה העברית והשלים בהצטיינות לימודי היסטוריה ושפה וספרות צרפתית. במקביל ללימודיו החל לעבוד בטלוויזיה הישראלית. ב-1981 נישא ונסע עם רעייתו לשנה לבלגיה, שם עבדו שניהם בשגרירות הישראלית. עם שובו לישראל עסק בתרגום וב-1984 התקבל לקורס הצוערים של משרד החוץ.

תפקידיו הראשונים היו בתחום התקשורת, תחילה במחלקת העיתונות של המשרד, לאחר מכן בלשכתו של שר החוץ שמעון פרס ולבסוף כדובר השגרירות בפריז. בתקופת כהונתו בצרפת נערכה ועידת מדריד ושק נקרא להצטרף לצוות הדוברים של משלחת ישראל ובהמשך לצוות בשיחות הרב-צדדיות במוסקבה. ב-1994 מונה על ידי שר החוץ שמעון פרס לדובר משרד החוץ ומנהל מחלקת העיתונות. ב-1997 מונה לקונסול כללי בצפון-מערב ארצות הברית שמקום מושבו בסן פרנסיסקו. בנוסף לעבודה המדינית וההסברתית השוטפת ריכז שק מאמצים מיוחדים להידוק הקשרים עם קהילת ההייטק של עמק הסיליקון ולקידום התרבות הישראלית.
בשנת 2000 מונה למנהל מחלקה באגף אירופה עם אחריות על שורה של מדינות, בהן צרפת וגרמניה. בשנת 2001 נקרא לעמוד בראש הצוות המדיני לטיפול במשבר עם בלגיה באשר לתביעה שהוגשה נגד ראש הממשלה אריאל שרון בגין פשעי מלחמה במהלך מלחמת לבנון הראשונה. 

בשנת 2004 יצא לבריטניה לעמוד בראש ארגון BICOM, ארגון הסברה ולובי פרו-ישראלי הפועל בלונדון מ-2002. בשלהי כהונתו שם פרצה מלחמת לבנון השנייה, ושק נרתם למאמצי ההסברה למען ישראל בתקשורת הבריטית.

בספטמבר 2006 התמנה לשגריר בצרפת. הוא היה גם שגרירה הראשון של ישראל בנסיכות מונקו. ארבע שנות כהונתו עמדו בסימן שיפור ניכר במערכת היחסים של ישראל עם צרפת. שיאה של התקופה היה בשנת 2008, שנת ה-60 למדינת ישראל, שבמהלכה ערכו הנשיא שמעון פרס והנשיא ניקולא סרקוזי ביקורים ממלכתיים הדדיים. במהלך ארבע שנותיו בפריז עסק שק גם בהליך קבלתה של ישראל לארגון המדינות המפותחות OECD. חודשים ספורים אחרי כניסתו לתפקיד קיבלה ישראל הזמנה רשמית להצטרף לארגון, וסמוך לעזיבתו הושלם התהליך, ושק חתם בשמה של מדינת ישראל על הסכם ההצטרפות לארגון.

ב-12 במאי 2011 הוענק לו עיטור "לגיון הכבוד" הצרפתי בדרגת קצין.

ב-27 בנובמבר 2012, יום הקמת מפלגת התנועה, הודיע שק על הצטרפותו אליה. הוא הוצב במקום ה-18 ברשימת המפלגה לכנסת.

## חייים אישיים
אב לשני בנים מנישואיו הראשונים לאוצרת האמנות מיריי ממי. מתגורר בתל אביב עם אשתו השנייה, חברת הכנסת לשעבר אמילי מואטי. אחותו היא המתרגמת רות שק-יסעור.

## קישורים חיצוניים

* 

## הערות שוליים

קטגוריה:שגרירי ישראל בצרפת
קטגוריה:דוברים ישראלים
קטגוריה:עובדי משרד החוץ
קטגוריה:מעוטרי אות לגיון הכבוד
קטגוריה:פעילי התנועה
קטגוריה:בוגרי תיכון בויאר
קטגוריה:בוגרי האוניברסיטה העברית בירושלים
קטגוריה:בני זוג של חברי הכנסת
קטגוריה:קונסולי ישראל בסן פרנסיסקו
קטגוריה:ישראלים שנולדו ב-1955
ג'ורדן טודוסי

**ג'ורדן טוֹדוֹסִי** (באנגלית: **Jordan Todosey**; נולדה ב-8 בפברואר 1995) היא שחקנית קנדית, מוכרת בשל השתתפותה בסדרות הנעורים הקנדיות "לחיות עם דרק" בתור ליזי מקדונלד ו"דגראסי - הדור הבא" בתור הטרנסג'נדר אדם טורס, עליו זכתה בפרס ג'מיני.

## ראשית חייה
ג'ורדן טודוסי נולדה וגדלה בטורונטו, אונטריו, קנדה. היא החלה לשחק בגיל צעיר בסדרות טלוויזיה ובסרטים.

## קריירה

### 2005–2009: התחלת הקריירה
בשנת 2005, כשהיא בת 10, קיבלה את אחד התפקידים הראשיים של ליזי מקדונלד בסדרת הנעורים הקנדית "לחיות עם דרק", במשך ארבע עונות הסדרה עד לסיומה בשנת 2009. טודוסי גילמה את ליזי גם בסרט הטלוויזיה משנת 2010 שבא בעקבות הסדרה, "נופש עם דרק" ומהווה סרט המשך.  

בשנת 2005 שיחקה לצד ג'וליאן מור בסרט "זוכת הפרסים מדיפיאנס, אוהיו" ולצד וין דיזל בסרט "גבר מי שמטפלת". היא שיחקה בסרט "התינוקת סנטה" (2006), בו גילמה את אמיליה, וברט "מלאך האבן" (2007) את דמותה של לוטי בת ה-9. בנוסף שיחקה בתפקיד אורח בסדרות הטלוויזיה "פתאום כוכבת" (2006) ו- "נקודת שבירה" (2008).

### 2013–2010: דגארסי
בשנת 2010 התפרסמה עוד יותר כאשר לוהקה בתור הטרנסג'נדר אדם טורס לעונה העשירית של סדרת הנעורים "דגראסי: הדור הבא", בה היא שיחקה עד לעונה ה-13 בשנת 2013. התפקיד זיכה אותה בפרס ג'מיני להופעה הטובה ביותר בסדרת או תוכנית ללידים ונוער בשנת 2011. 

כאשר דמותה של טודוסי נהרגה, התעוררה מחלוקת, כולל הצהרה של GLAAD בה הם מגנים את ההחלטה להרוג את דמותה של טודוסי, תוך שהם משבחים את הופעתה של טודוסי "אותנטית, רב-ממדית." לינדה סקיילר, אחת מיוצרות הסדרה, הגנה על הבחירה להרוג את הדמות ואמרה בהצהרה כי קו העלילה של טודוסי "ישפיע עוד יותר על החיים בצורה אותנטית."

### 2011–הווה: אחרי דגארסי
בשנת 2015 שיחקה לצד הנרי רולינס ובובו סטיוארט במותחן "He Never Died". באותה השנה שיחקה בתור טרייסי בסדרת המדע הבדיוני הקנדית "נצורים", ששודרה בנטפליקס בכיכובה של ג'נט מקארדי.

בשנת 2018 התארחה בסדת הדרמה המשטרתית "חוקרות בשטח". בשנת 2019 התארחה בסדרה "הדסון ורקס" המהווה ספין-אוף לסדרה "המפקח רקס", והיא גם דיבבה בסדרה "לך מפה, יוניקורן!".

## פילמוגרפיה
### קולנוע

### טלוויזיה

## קישורים חיצוניים

* 

קטגוריה:שחקניות קולנוע וטלוויזיה קנדיות
קטגוריה:שחקניות ילדות קנדיות
קטגוריה:מדבבות קנדיות
קטגוריה:קנדיות שנולדו ב-1995
קטגוריה:קנדים שנולדו ב-1995
עפר גביש

**עֹפר גביש** (נולד ב-6 בספטמבר 1951) הוא חוקר זמר עברי. מנחה שירה בציבור, מגיש תוכניות רדיו ומרצה בתחומי היסטוריה של ארץ ישראל באמצעות שירים; ממפתחי "הטיול המזמר".

## ביוגרפיה
גביש נולד וגדל בקיבוץ יפתח. מגיל 10 למד נגינה בכלים ומגיל 14 החל להלחין שירים. את שירותו הצבאי עשה בחיל האוויר כנווט קרב. כצוער טיס ניצח על מקהלת ותזמורת בית הספר לטיסה. בהמשך למד פסנתר אצל הדסה ביריביס-עורי, תאוריה והרמוניה אצל ציפי פליישר והוראת מוזיקה בסמינר "אורנים".

ב-1985 היה גביש שותף להקמת אחת ממגמות מוזיקה לבגרות הראשונות בארץ. ב-1987 הקים את להקת הנוער האזורית של הגליל העליון, "מציצים מהאצבע", אחת הראשונות מגל גדול של להקות נוער שהתפתח בארץ מאוחר יותר.

משנת 1987 כותב בעיתונות בנושאי זמר עברי, תרבות וחברה. בין השאר, בכתב העת "מוזיקה", בעריכת חנוך רון, בשבועון הקיבוץ וברשת המקומונים "ידיעות תקשורת". כמה מתחקיריו שימשו להפקת סרטי תעודה טלוויזיוניים.

בין השנים 1993–1991 יצא בשליחות הסוכנות היהודית והתנועה הקיבוצית לטורונטו קנדה. שימש שנתיים כשליח עליה ושליח תנועת הנוער הבונים דרור.

בשנת 1997 המציא את הטיול באוטובוס המזמר, ופיתח אותו (ביחד עם אברהמי לנדסמן ובהמשך עם גבי זהר) לצורת בילוי פופולרית בקרב חובבי הזמר ברחבי הארץ.

בשנת 1999 יזם הקמת להקת נוער ראשונה מסוגה, "איתי מלבנון", בה השתתפו זמרים מישראל ומדרום לבנון. בהקמת הלהקה שיתף פעולה עם המוזיקאי הערבי ג'ורג' יוסוף סמעאן. עם הלהקה שתפו פעולה בין השאר אהוד מנור, אריאל זילבר, יוני רועה, דויד ברוזה.

בשנת 2004 פרסם יחד עם הצלמת עדי אדר את הספר "שיר לדרך" ובו 12 מסלולי טיול בעקבות שירים.

החל משנת 2015 מוביל טיולים מזמרים לאירופה, בעקבות מקורות הזמר העברי והתרבות היהודית.

בשנת 2016 הוציא לאור, יחד עם דובי טל, את הספר הכפול "בשביל השירים" (הוצאת "אלבטרוס"). בספר שירים וצילומי אוויר לאורך שביל ישראל.

בשנת 2017 איתר לאחר מחקר מעמיק, את הבית בו נולד המלחין חתן פרס ישראל, נחום היימן, בעיר ריגה שבלטביה, ובמעמד שגרירת ישראל בלטביה, ובהשתתפות נציגת המשפחה, הבת סי היימן, ערך טקס לציון יום השנה לפטירתו, וקבע שלט זיכרון במוזיאון היהודי בעיר.

לאורך השנים הגיש תוכניות ופינות סיפורי שיר, ברדיו ובטלוויזיה. בגלי צה"ל, (בתוכנית העונג השישי והעונג השביעי של שמעון פרנס), ברשת ב', (כמומחה לזמר עברי, בפינה "הפסקול של המדינה" בעריכת איזי מן), ומ-2025 בתוכנית "אצל פרנס בשבת". ובתחנות 104.5FM מרשת רדיו ללא הפסקה בצפון הארץ ובתל אביב.

החל מ-2025 חבר באגודת הסופרים העבריים בישראל.

## פרסומים ויצירות
* מוזיקה לשתי הצגות בתיאטרון הקיבוץ
* מוזיקה לשתי קלטות לילדים בהוצאת ספריית פועלים, עם להקת ברוש
* רעיון ותחקיר לסרט תיעודי "פונאר" (במאית רחל שוורץ) בהפקת הערוץ הראשון
* ספר "שיר לדרך" (הוצאת עם-עובד) יחד עם הצלמת עדי אדר ("ספר פלטינה" עבור מכירת 40.000 עותקים)
* מילים ולחן לשיר "סיכוי לחלום", לזכר יצחק רבין, בביצוע להקת חיל חינוך
* ספר כפול "בשביל השירים - מסע זמר וצילום אוויר לאורך שביל ישראל" (יחד עם דובי טל ומוני הרמתי, הוצאת אלבטרוס)

## קישורים חיצוניים

* 
* 
*  הסרט פונאר (הפקת הערוץ הראשון, במאית – רחלי שוורץ)

## הערות שוליים

קטגוריה:חוקרי הזמר העברי
קטגוריה:שדרני רדיו ישראלים
קטגוריה:יפתח (קיבוץ): אישים
קטגוריה:בוגרי אורנים - המכללה האקדמית לחינוך
קטגוריה:ויקיפדים ישראלים
קטגוריה:שירה בציבור בישראל
קטגוריה:ישראלים שנולדו ב-1951
המפתח של שרה

**המפתח של שרה** (בצרפתית: **Elle s'appelait Sarah**) הוא סרט דרמה צרפתי משנת 2010, המבוסס על ספרה של טטיאנה דה רונֶה הנושא את אותו השם .
הסרט מספר את סיפור חייה של שרה, ילדה יהודייה כבת 10 המגורשת עם משפחתה מביתה על ידי המשטרה הצרפתית בתקופת משטר וישי, במה שכונה בשם "מצוד ולודרום ד'היבר". לצד סיפור העלילה מתנהלת לסירוגין עלילה נוספת של סיפור מסעה של עיתונאית אמריקאית העורכת תחקיר מקיף אודות גירוש היהודים מפריז.

## עלילה
ביולי 1942 פשטה משטרת צרפת על בתיהם של היהודים ברבעים המרכזיים של פריז וריכזה אותם בוולודרום הישן שבעיר לקראת גירושם למחנה ההשמדה אושוויץ. בעת פשיטת המשטרה על בית משפחת סטרז'ינסקי ניסתה שרה הילדה להציל את מישל, אחיה הקטן ונעלה אותו בארון הקיר שבחדרם וביקשה ממנו לשמור על דממה עד שהיא תבוא לחלצו. המשפחה עם שאר יהודי העיר נכלאו באצטדיון בתנאי דוחק קשים, ללא מזון ומים וללא תנאים סניטריים כלשהם. בחלוף מספר ימים כשהם מורעבים ותשושים, הועברו היהודים במשאיות למחנה הריכוז דראנסי, שם הופרדו זה מזה באכזריות ושוכנו בצריפים. כשהיא לבדה, קודחת מחום ומורעבת, שמרה שרה על מפתח הארון שבו נעלה את אחיה. לאחר תקופת מה במחנה, מוטרדת כל העת מחובתה לחלץ את אחיה הכלוא בארון, הצליחה שרה לברוח מתחת לגדר התיל שהקיפה את המחנה. היא מצאה מסתור בביתם של בני הזוג דופורס, חקלאים בכפר סמוך, ובעזרתם חזרה לדירת הוריה בפריז שהייתה כבר מאוכלסת בידי משפחה אחרת. שרה פרצה לדירה ופתחה את הארון הנעול במפתח שנשאה עמה כל העת, וגילתה לחרדתה את גופת אחיה המרקיבה. לאחר המלחמה המשיכה שרה להתגורר בביתם של זוג האיכרים לצד שני נכדיהם, שולבה כבת משפחה בעבודות המשק, אך נותרה מדוכאת ומופנמת. בהגיעה לגיל 18 הותירה להם שרה מכתב, כדי להודיעם שעברה לארצות הברית, בתקווה להשתחרר מזכרונות עברה. בהמשך ניתקה עמם את הקשר, נישאה שם וילדה את בנה וויליאם. בהגיע בנה לגיל 9, עדיין רדופת רגשי אשם על נסיבות מות אחיה, סטתה שרה עם מכוניתה והתנגשה במשאית שנסעה במסלול הנגדי.

במקביל לסיפור העלילה מסופר סיפורה של ג'וליה (שמגלמת קריסטין סקוט-תומאס), כתבת עיתון אמריקאית שחיה בצרפת, המנהלת תחקיר מקיף על גירוש יהודי צרפת. ג'וליה מגלה להפתעתה שהדירה באחד הרבעים של פריז שנמסרת לה ולבעלה על ידי הוריו, היא אותה דירה שבה חיו בעבר בני משפחת סטרז'ינסקי, ושעברה למשפחת בעלה לאחר גירוש דייריה היהודים. גילוי זה עורר אצל ג'וליה סערת רגשות והיא החלה חוקרת בעניין את סיפורה הטראגי של משפחת סטרז'ינסקי ואת קורותיה של שרה. לאחר מסע גילתה ג'וליה ששרה התאבדה בשנת 1966 בתאונת הדרכים, ככל הנראה מבוימת, לאחר תקופות דיכאון חוזרות שמהן לא החלימה, ג'וליה איתרה את האיכר הקשיש שבביתו מצאה שרה מקלט, את בעלה שהתכחש או לא היה מודע לעברה, ואת בנה כבן חמישים שחי באיטליה, ורק במהלך פגישתם גילה שאימו הייתה יהודיה ניצולת השואה.

## קישורים חיצוניים
* 

* אתר הסרט 
* 

קטגוריה:זיכרון שואת יהודי צרפת
קטגוריה:סרטי 2010
קטגוריה:סרטי דרמה צרפתיים
קטגוריה:סרטים באנגלית
קטגוריה:סרטים בצרפתית
קטגוריה:סרטים על השואה
קטגוריה:סרטים צרפתיים מבוססי ספרים
ג'ונו 2

**ג'ונו 2** (באנגלית: **Juno II**) היה משגר לוויינים שיוצר בארצות הברית ושימש לשיגור לוויינים בשנות ה-50 ובתחילת שנות ה-60. המשגר היה נגזרת של משגר היופיטר, שהיווה את הבסיס לפיו פותח.

## פיתוח
המשגר ג'ונו 2 היה בעל שלושה או ארבעה שלבים. השלב הראשון היה מנוע של משגר יופיטר ומנועי הטיל MGM-29 Sergeant שימשו כשלבים עליונים: בשלב השני 11 מנועים, בשלב השלישי 3 מנועים ובשלב הרביעי מנוע אחד. בשיגורים למסלול לווייני נמוך השמיטו בדרך כלל את השלב הרביעי ושמו במקומו מטען של 9 ק"ג.

## היסטוריית שיגורים
הג'ונו 2 שימש לשיגור 10 לוויינים, מתוכם שישה נכשלו. המשגר שימש לשיגורם המוצלח של פיוניר 3, פיוניר 4, אקספלורר 7, אקספלורר 8 ואקספלורר 11 מנמל החלל קייפ קנוורל.

## קישורים חיצוניים

*ג'ונו 2 באנציקלופדיה אסטרונאוטיקה

קטגוריה:משגרים אמריקאיים
איגור אולשנסקי

**איגור אולשנסקי** (נולד ב-3 במאי 1982) הוא שחקן פוטבול לשעבר יהודי-אמריקאי ב-NFL ששיחק בקבוצות דאלאס קאובויס, סן דייגו צ'רג'רס ומיאמי דולפינס.

## ילדות ונעורים
אולשנסקי נולד בדניפרופטרובסק שבברית המועצות (כיום באוקראינה). אביו היה איש הצבא האדום בשנות המלחמה הקרה, אך למרות זאת סבל מאנטישמיות. לאחר שחרורו ניסה האב להתקבל למכללה ולעבודות שונות ונדחה בשל היותו יהודי. אמו הייתה רואת חשבון. מפאת מצבם הכלכלי הקשה החליטה משפחתו להגר לארצות הברית בשנת 1989, שם למד ושיחק באוניברסיטת אורגון. ב-2004 נבחר בדראפט על ידי ה"סן דייגו צ'רג'רס" בסבב השני. אולשנסקי הוא השחקן הראשון מברית המועצות ששיחק ב-NFL וחלק מקומץ שחקנים יהודים ששיחקו בליגה.

## קישורים חיצוניים

* 

קטגוריה:ספורטאים יהודים אמריקאים
קטגוריה:שחקני פוטבול אמריקאים
קטגוריה:שחקני פוטבול יהודים
קטגוריה:שחקני מיאמי דולפינס
קטגוריה:שחקני דאלאס קאובויס
קטגוריה:שחקני לוס אנג'לס צ'רג'רס
קטגוריה:בוגרי אוניברסיטת אורגון
קטגוריה:יהודים שהיגרו מברית המועצות לארצות הברית
קטגוריה:אמריקאים שנולדו ב-1982
דניאל בן-חיים

**דניאל בן חיים** (נולד ב-8 ביולי 1987) הוא זמר ישראלי.

## חייו
נולד בעפולה וגדל במגדל העמק ובאזור המרכז. בנערותו למד בישיבה. בגיל 17 עבר לאילת ועבד שם כמלצר מזמר, לצד לימודיו.

השתתף בעונה החמישית של כוכב נולד, והגיע לשלב חצי הגמר. לאחר התוכנית חתם בחברת ההפקות אבי גואטה וב-21 במרץ 2010 יצא אלבום הבכורה שלו, "מתפרפר", עליו עבד שנתיים וחצי. האלבום כולל 15 שירים, מתוכם יצאו לאור שבעה כסינגלים לפני צאת האלבום. הסינגל הראשון מתוך האלבום שיצא לאור הוא "תסתכלי עלינו", שהוציא במאי 2008, ואותו כתבו והלחינו טל שגב ויעקב למאי. הסינגל השני היה "קיץ משגע" והשלישי - "מתפרפר", אותו כתב יוסי גיספן והלחין עדי לאון. הרביעי - "אם תאמיני", החמישי - "חגיגה לעיניים" (מילים: דורון דוידסקו, לחן והפקה: אריק זנתי), השישי - "לא נגמל ממך", שאת הקליפ שלו ביים עוזי ג'ורג' והשביעי - "נסיכת חלומותיי" שכתב דוד זיגמן ללחן של יוסי בן דוד ועיבוד של יעקב למאי.

ב-2014 פרש בן חיים מחברת ההפקות אבי גואטה. כיום מיוצג בחברת ההפקות **תטה - Teta**.

בשנת 2019 התמודד בעונה השביעית של הכוכב הבא לאירוויזיון. עם זאת, לא נכנס לנבחרת.

## קישורים חיצוניים

* 
* 

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:זמרי מוזיקה מזרחית ישראלים
קטגוריה:מתחרי כוכב נולד
קטגוריה:מתמודדי הכוכב הבא
קטגוריה:מגדל העמק: אישים
קטגוריה:עפולה: מוזיקאים
קטגוריה:ישראלים שנולדו ב-1987
וולטר דיקס

**וולטר דיקס** (באנגלית: **Walter Dix** ; נולד ב-31 בינואר 1986) הוא אתלט אמריקאי, סגן אלוף העולם בריצת 100 מטר ובריצת 200 מטר (טגו 2011), ובעל שתי מדליות ארד  מאולימפיאדת בייג'ינג בריצות אלה.

## ביוגרפיה
באולימפיאדת בייג'ינג (2008) זכה דיקס בשתי מדליות ארד בריצת 100 מטר בשיא אישי של 9.91 שניות, אחרי יוסיין בולט מג'מייקה שקבע שיא עולם חדש של 9.69 שניות, וריצ'רד תומפסון מטרינידד וטובגו (9.89 שניות), בריצת 200 מטר בתוצאה של 19.98 שניות, אחרי בולט שקבע שיא עולם חדש של 19.30 שניות ובן ארצו שון קרופורד (19.96 שניות).

באליפות העולם שנערכה בטגו, קוריאה הדרומית באוגוסט 2011 זכה דיקס בשתי מדליית כסף. בריצת 100 מטר בתוצאה של 10.08 שניות, אחרי יוהאן בלייק מג'מייקה (9.92 שניות), ולפני קים קולינס מסנט קיטס ונוויס (10.09 שניות). המועמד לניצחון שיאן ואלוף העולם בולט פסל בזינוק. בריצה ל-200 מטר בתוצאה של 19.70 שניות, אחרי בולט שקבע את התוצאה הרביעית בהיסטוריה, 19.40 שניות ולפני כריסטוף למטרה מצרפת שקבע שיא צרפתי חדש של 19.80 שניות.

בתחרות ליגת היהלום שנערכה בבריסל, בלגיה ב-16 בספטמבר 2011 קבע דיקס בריצת 200 מטר שיא אישי חדש של 19.53 שניות, שמציב אותו במקום הרביעי בהיסטוריה בריצה זו, אחרי בלייק שקבע את התוצאה השנייה בטיבה בהיסטוריה, 19.26 שניות ולפני ניקל אשמיד אף הוא מג'מייקה (19.91 שניות).

## שיאים אישיים
### אצטדיון
* ריצת 55 מטר: 6.19 שניות
* ריצת 60 מטר: 6.58 שניות
* ריצת 100 מטר: 9.88 שניות
* ריצת 200 מטר: 19.53 שניות
* קפיצה לרוחק: 7.39 מטר

### אולם
* ריצת 200 מטר: 20.27 שניות

## קישורים חיצוניים

* 

קטגוריה:אמריקאים ילידי פלורידה
קטגוריה:אצנים אמריקאים
קטגוריה:אתלטים באולימפיאדת בייג'ינג (2008)
קטגוריה:זוכי מדליית ארד אולימפית אמריקאים: אתלטיקה
קטגוריה:בוגרי אוניברסיטת המדינה של פלורידה
קטגוריה:פלורידה: אתלטים
קטגוריה:אמריקאים שנולדו ב-1986
מריה תרזה (שונית)

**מריה תרזה** היא שונית פנטום הנמצאת באוקיינוס השקט. שונית זו ידועה גם בשם "האי תבור" או "שונית תבור" במפות הצרפתיות.
## היסטוריה
ב-16 בנובמבר 1843 דיווח קפטן אסף פ. טבר, שהיה על ספינת צייד לווייתנים בשם "מריה תרזה", שמקורה בניו בדפורד שבמסצ'וסטס, על שונית זו. הוא מיקם את השונית ב-, אך ב-1957 לא נמצאה השונית. ב-1983 חושב מחדש המיקום ונקבע ל-, מזרחה ביותר מ-1,000 ק"מ. מאז חיפשו אותה שוב ולא מצאו. קיומה מוטל בספק.

עיתונאי רדיו חובבני של CQ פרסם ב-1966 תמונה ותיאור של דון מילר המשדר ממקום שטען שהוא השונית מריה תרזה. אך זאת התבררה כמתיחה. העיתון HMNZS Tui הניו זילנדי ערך חיפוש רציני של האזור בסביבות שנת 1970 ולא מצא זכר לשונית.

עומקו של האזור בו, לכאורה, ממוקמת השונית הוא 5,000 מטר (2,734 פאתום). אחרים דיווחו על שוניות שונות אשר גם כן לא נמצא להם תיעוד: שונית ג'ופיטר (Jupiter Reef), שונית וושוסט (Wachusett Reef), שונית ארנסט לגוב (Ernest Legouve Reef), ושונית רנגיטיקי (Rangitiki Reef). העדויות ההיסטוריות של שוניות אלו היו כנראה בהשראת קיומה כביכול של השונית מריה תרזה. אפילו במאה ה-21 יש מספר מפות ואטלסים המדפיסים את קבוצת השוניות האלה.

## בתרבות
השונית מופיעה בספרים של ז'ול ורן: "ילדי רב החובל גרנט" ו"אי התעלומות".

בספר "ילדי רב החובל גרנט" מסופר על הקפטן גרנט שיחד עם שני מלחים מוצא מחסה ב"סנטה תרזה". הוא שולח בקבוק ובו פתק על גורלו. באנגליה מצאו את הבקבוק, אך הכתב לא היה ברור. ילדיו עם הלורד גלֶנֶרבָאן ומספר אנשים נוספים יצאו למסע חיפוש על האניה דנקן. בסופו של דבר הם הגיעו לשונית, שם הם השאירו את הבוגד איירטון באי והבטיחו לקחת אותו בעוד מספר שנים. שם גם הם מוצאים לבסוף את רב החובל גרנט, ושני מלחיו.

בספר "אי התעלומות" מסופר על קבוצת אנשים שהגיע לאי על ידי כדור פורח, הם מכנים את האי - אי לינקולן. במהלך שהותם שם הם מגלים את השונית "סנטה תרזה" ומוצאים שם את איירטון. איירטון מצטרף אליהם, ולומד להיות אדם טוב, בזכות טוב לבם של קבוצת אנשים זו. בסוף הספר, לורד גלֶנֶרבָאן מהספר ילדי רב החובל גרנט מגיע לאסוף אותו כפי שהבטיח, וכך כל קבוצת האנשים ואיירטון חוזרת הביתה.

## קישורים חיצוניים
*מאמר גרמני ומפה 

קטגוריה:איי תעתוע
קטגוריה:האוקיינוס השקט
משובע

**מְשֻׁבָּע** (**הֶפְּטָגוֹן**) הוא מצולע בעל שבע צלעות.

סכום הזוויות במשובע הוא 900 מעלות. מספר האלכסונים בו הוא 14.

ביחס למשושה ולמתומן, השימוש ההנדסי-טכנולוגי במשובע הוא די נדיר.

## משובע משוכלל
שמאל|ממוזער|250px|משובע משוכלל
משובע משוכלל הוא משובע שכל צלעותיו שוות, וכל זוויות שוות, ועל כן כל אחת מהן שווה בערך 128.5714286 מעלות (5π/7 רדיאנים). משובע כזה הוא קמור. אם צלעו היא a, אז שטחו הוא A = \frac{7}{4}a^2 \cot \frac{\pi}{7} \simeq 3.633912444 a^2

### בנייה
משובע משוכלל לא ניתן לבנות עם סרגל ומחוגה (זו אחת מהבעיות הגאומטריות של ימי קדם), אך ניתן לבנות בעזרת סרגל מסומן או בעזרת מד זווית. הסיבה שלא ניתן לבנות אותו היא ש-2\cos{2\pi\over 7} הוא שורש של הפולינום הלא פריק  \ x^3 + x^2 - 2x - 1, שהוא ממעלה שלישית, ולכן אינו שייך לשדה המספרים הניתנים לבנייה.

מרכז|מסגרת|בניית קירוב לזווית של שביעית המעגל, שמאפשרת לבנות משובע הדומה מאוד למשובע משוכלל

### עצמים משובעים מלאכותיים וטבעיים

ביחס למשושה ולמתומן, השימוש ההנדסי-טכנולוגי-עיצובי במשובע הוא די נדיר, והוא נדיר גם בטבע.

Heptagonal objects A weekly medicine box 846A60E4-A96F-4D2C-B010-FDB950E1DA4A.jpg|קופסת תרופות לשבעת ימי השבוע. החלק הפנימי שלה משובע (החיצוני עגול).
United States Army Installation Management Command Shoulder Patch.png|סמל של יחידה צבאית אמריקנית.
Ayerbe-Refollau.jpg|מאפה משובע.
10 Ariary 1999 mint side.jpg|מטבע משובע.


## קישורים חיצוניים

* 

קטגוריה:מצולעים
קטגוריה:בעיות לא פתירות במתמטיקה
קטגוריה:7 (מספר)
מאצ'יי סטריקובסקי

**מאצ'יי סטריקובסקי** (בפולנית: **Maciej Stryjkowski**, בליטאית: **Motiejus Strijkovskis**, בלטינית נודע כ-**Matys Strycovius** או בכינוי **Osostevitius**, 1547 לערך – 1593 לערך) היה כרוניקן-היסטוריון, דיפלומט, סופר ומשורר פולני, שהתיישב בליטא. מחבר "הכרוניקה של פולין, ליטא, סמוגיטיה וכל רוטניה" (1582), הנחשבת, בין היתר, הספר המודפס הראשון על ההיסטוריה של ליטא.

## קורות חייו
יליד סטריקוב באזור מזוביה, בווייבודט ראווה. צאצא למשפחת האצילים הפולנים אוסוסטוביץ. אביו, יאקוב, עבד, ככל הנראה כפקיד בבית משפט. סטריקובסקי למד כ-9 שנים בבית ספר בבז'זיני ובין השנים 1567-1570 באקדמיה בקרקוב. בהמשך שירת בצבא הליטאי תחת פיקודו של אלסנדרו גואניני. בין השנים 1574-1575 נשלח יחד עם א. טרנובסקי לשמש כשליח דיפלומטי באימפריה העות'מאנית.

בשנת 1579 הוסמך ככומר "קפלאן" ושרת בתפקידים כנסייתיים וקהילתיים במיידניקי ולאחר מכן בגאורגנבורג.
סטריקובסקי למד את השפות ליטאית ואת הרוטנית בת זמנו וחקר את ההיסטוריה המקומית של האזורים שבהם חי, תוך כדי ביקורי מחקר במקומות הרלוונטיים.

למרות היותו יליד פולין, ביכה את החסות הפולנית על ליטא.

## ספריו
* Kronika Polska, Litewska, Żmudzka i wszystkiej Rusi (כרוניקה של פולין, ליטא וכל רוסיה, פורסמה בקניגסברג 1582, הוצאה לאור שוב ב-1846). 
*Goniec cnoty (קרקוב, 1574)
*Sarmatiae Europeae Descriptio (1578, "תיאור אירופה וסרנטיה", ספר היסטורי-גאוגרפי, בעריכתו של אלסנדרו גואניני).

## קישורים חיצוניים

* Kronika Polska, Litewska, Zmodzka y wszystkiej Rusi Kijowskiey, Moskiewskiey (כרוניקה של פולין, ליטא, סמוגטיה וכל הרוסיות)

קטגוריה:היסטוריונים פולנים
קטגוריה:כמרים פולנים
קטגוריה:דיפלומטים פולנים
קטגוריה:משוררים פולנים
קטגוריה:ילידי 1547
קטגוריה:נפטרים ב-1593
אבות ובנים (מסגרת לימודית)

"**אָבוֹת וּבָנִים**" היא מסגרת שבועית קהילתית ללימוד תורה, שבה מתאספים יחד אבות ובנים לשעת לימוד שבועית. הפעילות מרוכזת על ידי מרכז "אבות ובנים" העולמי שהוקם בשנת 1999 (ה'תשנ"ט). כיום מונה התוכנית כ-60,000 ילדים הלומדים בכ-1,050 סניפים בישראל. כמו כן, קיימים בעולם מאות סניפים נוספים הפועלים תחת מטריית המרכז העולמי בירושלים.

סניפי אבות ובנים מנוהלים על ידי רכזים מקומיים, כשהמרכז מספק לרכזים את חומרי הדרכה, שיווק ופרסים לעידוד התלמידים. מימון הפעילות הוא מתרומות וחסויות. הלימוד מתקיים בדרך כלל בסופי שבוע בבתי כנסת ונמשך כשעה. התוכן הנלמד נקבע לפי בחירה אישית, אם כי ישנן תוכניות מוצעות מטעם המרכז. ביוזמת "מרכז אבות ובנים העולמי" מתקיימים ימי לימוד גם במועדים מיוחדים כמו בחג הפורים ובמוצאי יום הכיפורים.

הפעילות מחזקת את הקשרים בין האבות לבין בניהם במישור האנושי, הלימודי, החינוכי והתורני.

מייסד המרכז העולמי והעומד בראשו הוא הרב נפתלי פאלק, בנו של הרב פסח אליהו פאלק וחתנו של הרב יוסף לוינשטיין.

## קישורים חיצוניים
* 
* 20 אלף מליצי יושר ב-60 דקות, באתר "אחינו"
* סניף חדש של 'אבות ובנים' נחנך במוסקבה
* אתר "טף יומי"
* הסדר איגוד בתי הכנסת בשיתוף ארגון אבות ובנים

קטגוריה:חינוך יהודי
קטגוריה:מצוות תלמוד תורה
קטגוריה:משפחה
אליעזר מזור

**אליעזר מָזוּר** (15 ביולי 1892 – 15 באוקטובר 1970) היה תעשיין, איש עסקים ופעיל ציבור ישראלי, מחלוצי ענף היהלומים בארץ ישראל, נשיא התאחדות תעשייני היהלומים בישראל ויו"ר התאחדות בעלי הבתים בישראל.

## ביוגרפיה
חיים אליעזר מזור נולד בזגורוב שבפולין לרב מאיר צבי מזור, שהיה רב בזגורוב, ברדז'יוב ובוורשה, ולרחל, בתו של הרב אברהם אבא גרינפלד, שהיה רב בזגורוב. אחיו, אליהו מזור, היה מראשי הקהילה היהודית בוורשה ולימים חבר הכנסת מטעם אגודת ישראל.

לפני מלחמת העולם הראשונה הקימו האחים – אליהו מזור, אליעזר ואהרון, ביחד עם האב – מאיר צבי, את חברת "אחים מזור" ליבוא, שהייתה מהחברות הגדולות והמסועפות בפולין. אליעזר מזור עמד בראש הסניף של החברה בלודז'. כמו כן נמנה עם ראשי ההסתדרות הציונית בלודז' והיה פעיל בלשכת המסחר המקומית. בשנות העשרים רכש פרדסים בארץ ישראל.

באוגוסט 1939, חודש לפני פרוץ מלחמת העולם השנייה, הגיע לארץ ישראל לצורך השקעותיו. עם פרוץ המלחמה הצליח להעלות את אשתו וילדיו לארץ. בארץ המשיך להפעיל את חברת "אחים מזור" עם אחיו אליהו וד"ר יהושע מזור.

בשנת 1941 ייסדה השותפות מפעל ליהלומים, שהיה מהראשונים בתעשיית היהלומים בארץ ישראל. המפעל פעל עד סוף שנות החמישים. מאז המשיכו האחים מזור לפעול בתחום המסחר וההשקעות. 

מזור כיהן בוועד ההצלה של הסוכנות היהודית, כיו"ר התאחדות בעלי הבתים וכשופט עירוני.בשנת 1951 נבחר לנשיא התאחדות תעשייני היהלומים בישראל, תפקיד בו כיהן עד לפטירתו בשנת 1970. בשנת 1999, העניקה לו ההתאחדות את התואר "יקיר תעשיית היהלומים".

מזור היה נשוי עד לפטירתו לאיטה לבית כהן, הוא הותיר אחריו שני בנים ובת. בנו, פרופ' יהודה מזור, היה כימאי, ראש המחלקה לכימיה אורגנית במכון ויצמן למדע.

## לקריאה נוספת

* 'Mazur, Eliezer,' in: *Who's Who in Israel and in the Work for Israel Abroad*, 1969, p. 194.

* אלעזר מזור - רודף שלום ואוהב בריות, מאת חיים דניאלי, היהלום 20,  עמ' 16 - 18, בהוצאת מכון היהלומים הישראלי, 1970 

## קישורים חיצוניים
* אליעזר מזור ב"פורטל יהלומים" - מכון היהלומים הישראלי

## הערות שוליים

קטגוריה:ישראלים ילידי פולין
קטגוריה:אנשי העלייה החמישית
קטגוריה:תעשיינים יהודים
קטגוריה:יהלומנים ישראלים
אליעזר
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1892
קטגוריה:ישראלים שנפטרו ב-1970
יהודה מזור

פרופ' **יהודה מזור** (Mazur; 17 באפריל 1925 – 25 באפריל 2004) היה כימאי ישראלי. עמד בראש המחלקה לכימיה אורגנית במכון ויצמן.

## ביוגרפיה
נולד בלודז' שבפולין לאיטה ואליעזר מזור, שהקים עם אחיו את חברת "האחים מזור" בפולין. באוגוסט 1939, חודש לפני פרוץ מלחמת העולם השנייה, ביקר אביו בארץ ישראל לרגל עסקיו. זמן קצר לאחר מכן הצליח האב להעלות את אשתו וילדיו ובהם הבן יהודה.

למד כימיה באוניברסיטה העברית בירושלים. את עבודת המאסטר עשה אצל פרופ' משה ויצמן. במלחמת העצמאות שירת בחיל המדע. בשנות ה-50 למד במכון הטכנולוגי של ציריך, שם עשה את עבודת הדוקטורט. בתקופת שהותו בשווייץ הכיר את פני ינקו, ילידת איטליה. השניים נישאו ונולדו להם שני בנים - יאיר ועמוס.

בשנת 1954 הצטרף למחלקה לכימיה אורגנית במכון ויצמן. בין השנים 1960 – 1962 שימש כראש המחלקה בפועל, וניצח על הקמת הבניין החדש לכימיה אורגנית שנפתח בשנת 1964. בשנת 1963 הועלה לדרגת פרופסור חבר. משנת 1979 ועד לפרישתו לגמלאות בשנת 1990 שימש כראש המחלקה. בשנת 1984 נבחר לסגן יו"ר המועצה המדעית.

בין תחומי מחקריו העיקריים: כימיה של סטרואידים, ויטמין D ושימוש בהיפרצין כחומר אנטי ויראלי. פרסם כ-200 מאמרים בתחומי עיסוקו.

בשנת 1979 פיתח יחד עם פרופ' שמואל אדלשטיין את התרופה אלפא D3 של חברת "טבע" לחולי כליות ואוסטיאופורוזיס. בשנת 1988 עסק עם פרופ' דוד לביא בפיתוח תרופתי של החומר היפרצין לחולי איידס וסרטן המוח.

בין תלמידיו פרופ' מודי שבס, פרופ׳ צבי הכהן, ד"ר עמירם הירשפלד, ופרופ' אמנון יוגב.

נפטר בשנת 2004, בגיל 79.

## הערות שוליים

קטגוריה:אנשי העלייה החמישית
קטגוריה:כימאים ישראלים
קטגוריה:כימאים יהודים
קטגוריה:ישראלים ילידי פולין
קטגוריה:בוגרי האוניברסיטה העברית בירושלים
קטגוריה:בוגרי המכון הטכנולוגי של ציריך
קטגוריה:סגל מכון ויצמן למדע: כימיה
יהודה
קטגוריה:אישים הקבורים בבית הקברות ירקון
קטגוריה:ישראלים שנולדו ב-1925
קטגוריה:ישראלים שנפטרו ב-2004
יהושע מזור

**יהושע מזור** (15 בדצמבר 1900 – 2 ביולי 1976) היה מחלוצי תעשיית היהלומים בישראל ונשיא "בני ברית" בישראל.

## ביוגרפיה
**ישראל יהושע מזור** נולד ברדזיוב שבפולין לרב מאיר צבי מזור, שהיה רב בזגורוב, ברדזיוב ובוורשה, ולרחל, בתו של הרב אברהם אבא גרינפלד, שהיה רב בזגורוב. בצעירותו קיבל חינוך דתי ולאחר מכן השתלם בלימודים כלליים באוניברסיטאות ורשה, המבורג וציריך. באוניברסיטת ציריך קיבל בשנת 1925 תואר דוקטור לכלכלה ומדעי המדינה. את הדיסרטציה: "סוגיית האינטֶרבֶנציוניזם במערכת של אינדיבידואליזם כלכלי", שנכתבה בהנחיית הכלכלן מנואל זַייצֶב (Manuel Saitzew), פרסם כספר.

בשנות ה-30 ביקר בארץ ישראל מספר פעמים למטרת השקעות ועסקים, ובמרץ 1939 התיישב בארץ בקביעות. בארץ המשיך להפעיל עם אחיו אליעזר מזור ואליהו מזור את חברת "אחים מזור" שהקימה המשפחה בפולין לפני מלחמת העולם הראשונה. בשנת 1941 יסדה החברה מפעל ליהלומים, שהיה מהראשונים בתעשיית היהלומים בארץ ישראל ופעל עד סוף שנות ה-50.

מזור היה פעיל מרכזי במסדר "בני ברית", שימש חבר מועצת הנגידים של המסדר העולמי, עמד בראשות ועדות שונות של "בני ברית" וכיהן כנשיאו בישראל. כמו כן היה חבר ההנהלה של אגודת ידידי אוניברסיטת  תל אביב ושל אגודת ידידי אוניברסיטת בר-אילן.

## משפחתו
בשנת 1932 נשא לאישה את רבקה (אירנה) ברציובסקי. בתו הייתה ריטה גור, אלמנתו של מרדכי גור, ובנו היה האדריכל אדם מזור.

## ספרו

* Israel Szyja Mazur, *Das Problem des Interventionismus im System des ökonomischen Individualismus: mit einem Rückblick auf die Vorgeschichte des Problems*, Zürich: H. Hasch, 1925. 


## קישורים חיצוניים
*

קטגוריה:בעלי תואר דוקטור מאוניברסיטת ציריך
קטגוריה:ישראלים ילידי פולין
קטגוריה:אנשי העלייה החמישית
קטגוריה:יהלומנים ישראלים
יהושע
קטגוריה:נשיאי בני ברית ישראל
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1900
קטגוריה:ישראלים שנפטרו ב-1976
One Day in Your Life (שיר)

**One Day in Your Life** (מילולית: יום בחייך) הוא שיר של הזמר והיוצר מייקל ג'קסון. השיר הופץ בהוצאת מוטאון ב-1975, כסינגל השלישי מתוך אלבום האולפן הרביעי של ג'קסון, Forever, Michael.
ב-1981, השיר הופץ בשנית, באלבום האוסף הנושא את אותו שם, לאחר ההד התקשרותי הגדול שיצר האלבום, Off the Wall, למרות שג'קסון הוציא אותו תחת חברת תקליטים שונה.

## מיקומי שיא

## קישורים חיצוניים

## הערות שוליים

קטגוריה:שירי 1975
קטגוריה:סינגלים מ-1981
קטגוריה:שירי מייקל ג'קסון
קטגוריה:שירים באנגלית
קטגוריה:בלדות R&B
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים בהוצאת מוטאון
שחייה באולימפיאדת לוס אנג'לס (1984)

שמאל|150px
שמאל|150px

**[[אולימפיאדת לוס אנג'לס (1984)]]** נערכה בלוס אנג'לס, קליפורניה, ארצות הברית. תחרויות השחייה נערכו בין ה-29 ביולי 1984 ל-4 באוגוסט 1984. 29 משחים נערכו במשחקים אלו (14 לנשים ו-15 לגברים), בהשתתפות 494 משתתפים (186 נשים ו-308 גברים) מ-67 מדינות.

נבחרות השחייה של ארצות הברית () לגברים ולנשים שלטו ללא עוררין בתחרויות השחייה, בהיעדרן של נבחרת השחייה לנשים של מזרח גרמניה (), בשל החרם על המשחקים. היא זכתה ב-21 מדליות זהב מתוך 29 אפשריות ו-34 מדליות בסך הכל מתוך 53 אפשריות.

### השחייניות הבולטות
ננסי הוגסהד () זכתה ב-4 מדליות, מהן 3 זהב ומדליית כסף אחת, טרייסי קולקינס (), מרי טי מאהר () וקרי סטיינסייפר () זכו כל אחת ב-3 מדליות זהב, טיפני כהן () זכתה בשתי מדליות זהב. אן אוטנברייט () זכתה ב-3 מדליות, אחת מכל סוג.

### השחיינים הבולטים
ראודי גיינס () זכה ב-3 מדליות זהב, כולל במשחה היוקרתי ביותר ל-100 מטר חופשי, מיכאל גרוס () זכה ב-4 מדליות, מהן 2 מדליות זהב תוך כדי קביעת שני שיאי עולם ו-2 מדליות כסף, מייק הית' () זכה ב-4 מדליות, מהן 3 מדליות זהב ומדליית כסף אחת, ריק קארי () זכה ב-3 מדליות זהב, ויקטור דייוויס () זכה ב-3 מדליות, מהן מדליית זהב אחת תוך כדי קביעת שיא עולם חדש ו-2 מדליות כסף, פאבלו מוראלס () זכה ב-3 מדליות, מהן מדליית זהב אחת ושתי מדליות כסף ואלכס באומן () זכה ב-2 מדליות זהב תוך כדי קביעת שני שיאי עולם חדשים.

### שיאי עולם
בסך הכל נקבעו 10 שיאי עולם חדשים במשחי הגמר כולם לגברים.

## טבלת המדליות

## הזוכים במדליות
### נשים

*שחייניות שהשתתפו בשלב המוקדמות, אך לא בשלב הגמר וקיבלו מדליות עבור השתתפותן.

### גברים

*שחיינים שהשתתפו בשלב המוקדמות, אך לא בשלב הגמר וקיבלו מדליות עבור השתתפותם.

## קישורים חיצוניים

* שחייה באולימפיאדת לוס אנג'לס (1984), באתר סימוכין ספורט אולימפי

*
1984
קטגוריה:ענפי ספורט באולימפיאדת לוס אנג'לס (1984)
קטגוריה:1984 בספורט
פעולה אסוציאטיבית

במתמטיקה, **פעולה אסוציאטיבית** היא פעולה בינארית המקיימת את **חוק הקיבוץ**. כלומר, אם נסמן את תוצאת הפעולה על איברים a, b על ידי a*b אז הפעולה מקיימת לכל \ a,b,c את השוויון \ a*(b*c) = (a*b)*c. פעולות החיבור והכפל של מספרים הן דוגמאות חשובות לפעולות אסוציאטיביות. דוגמה כללית יותר היא פעולת ההרכבה של פונקציות (ראו להלן). קיימות עוד פעולות אסוציאטיביות רבות, כמו כפל מטריצות.

לפעולות אסוציאטיביות תפקיד מרכזי באלגברה מופשטת – מערכת הכוללת קבוצה עם פעולה אסוציאטיבית נקראת חבורה למחצה, והנחות נוספות על הפעולה מוליכות להגדרה של מונואיד ושל חבורה. בחוג הכפל הוא אסוציאטיבי (והחיבור הוא אסוציאטיבי וקומוטטיבי, ומתקיים חוק הפילוג של החיבור ביחס לכפל). באלגברה נלמדות גם מערכות שבהן הכפל אינו אסוציאטיבי.
__ללא_תוכן__
## פעולות בכמה איברים

הרכבה של פעולות מאפשרת להגדיר בעזרת פעולה בינארית גם פעולות על מספר כלשהו של משתנים. למשל, בארבעה משתנים קיימות הפעולות \ (x_1,x_2,x_3,x_4) \mapsto x_1*(x_2*(x_3*x_4)), \, x_1*((x_2*x_3)*x_4), \, (x_1*x_2)*(x_3*x_4),\, (x_1*(x_2*x_3))*x_4,\, ((x_1*x_2)*x_3)*x_4. מספר הפעולות השונות שאפשר להגדיר באופן הזה, כאשר * הוא אופרטור בינארי, הוא מספר קטלן. אם הפעולה אסוציאטיבית, כל הפעולות יתנו אותה תוצאה.

## הכללות

בדרך כלל המונח "פעולה אסוציאטיבית" מתייחס, כאמור, לפעולה בינארית, כלומר לפונקציה \ A \times A \rightarrow A. עם זאת למלה "פעולה" יש גם משמעות רחבה יותר, והיא עשויה לחול על כל פונקציה דו-מקומית \ A\times B \rightarrow C. 

בשפת תורת הקטגוריות, במצב שבו מוגדרות פעולות \ f: A \times B \rightarrow X, \ g : B \times C \rightarrow Y, וכן \ a: X \times C \rightarrow \Omega ו-\ b: A \times Y \rightarrow \Omega, אומרים שהמערכת אסוציאטיבית (או שאחת הפעולות אסוציאטיבית ביחס לאחרות) אם הדיאגרמה
: \ \begin{array}{ccc} A \times B \times C & \longrightarrow^{1\times g} & A \times Y \\ \downarrow^{f \times 1} & & \downarrow^{b} \\ X \times C & \longrightarrow^{a} & \Omega \end{array}קומוטטיבית.
הרכבה של פונקציות היא אסוציאטיבית במובן הכללי הזה: לכל שלוש פונקציות \ X \stackrel{f}{\rightarrow} Y \stackrel{g}{\rightarrow} Z \stackrel{h}{\rightarrow} U מתקיים \ (h \circ g) \circ f = h \circ (g \circ f). 

כמו כן, גם פעולת הכפל בסקלר של מודול M מעל חוג R היא אסוציאטיבית במובן דומה: לכל \ a,b \in R ו-\ v \in M מתקיים \ a(bx) = (ab)x.

## היעדר תלות בקומוטטיביות

אין קשר ישיר בין אסוציאטיביות לתכונה אחרת של פעולות בינאריות, קומוטטיביות: 
* ישנן פעולות שהן גם קומוטטיביות וגם אסוציאטיביות (לדוגמה: חיבור וכפל במספרים, AND, OR, XOR).
* ישנן פעולות שהן לא קומוטטיביות ולא אסוציאטיביות (לדוגמה: חיסור, חילוק וחזקה).
* ישנן פעולות שהן קומוטטיביות אבל לא אסוציאטיביות (למשל: הערך המוחלט של ההפרש, NOR, NAND).
* ישנן פעולות שהן לא קומוטטיביות אבל כן אסוציאטיביות (למשל: הפעולה המוגדרת לפי \ a\#b = a, או כפל מטריצות).

## ראו גם

* אלגברה לא אסוציאטיבית

## קישורים חיצוניים
* 

קטגוריה:אלגברה
*1
תבנית אסוציאטיבית

במתמטיקה, **תבנית אסוציאטיבית** היא תבנית ביליניארית המוגדרת על אלגברה, ומקיימת את החוק \ (x*y,z) = (x,y*z). נקראת גם **תבנית אינווריאנטית**. לתבניות אסוציאטיביות תפקיד מרכזי בכמה טיפוסים של אלגברות מממד סופי.

## דוגמאות

* אלגברה אסוציאטיבית מממד סופי שמוגדרת עליה תבנית אסוציאטיבית לא מנוונת נקראת אלגברת פרובניוס. קיומה של התבנית יוצר דואליות בין המודולים הימניים והשמאליים של האלגברה, ומוביל לתורת הצגות הדוקה ועשירה.

* בכל אלגברת לי מממד סופי מוגדרת תבנית קילינג, לפי \ (a,b) = \operatorname{trace}(\operatorname{ad}a \cdot \operatorname{ad}b). תבנית זו היא אכן אסוציאטיבית: \ (a,[b,c]) = ([a,b],c).

* באלגברת הרכבה, תבנית הנורמה מגדירה תבנית ביליניארית שאינה מנוונת. אם התבנית הזו אסוציאטיבית, אומרים שהאלגברה סימטרית.

קטגוריה:אלגברה ליניארית
קטגוריה:תורת החוגים
קורט לישקה

**קורט לישקה** (**Kurt Lischka**; 16 באוגוסט 1909 – 16 במאי 1989) היה קצין אס אס ממוצא פולני, וראש הגסטפו בפריז בזמן כיבוש צרפת במלחמת העולם השנייה.

## ביוגרפיה
לישקה נולד בעיר ברסלאו (כיום ורוצלב שבתחומי פולין). לאחר שסיים לימודי משפטים בברלין עבד בבית המשפט המחוזי בברסלאו.

לישקה הצטרף לשורות האס אס בשנת 1933, וב-1938 קודם לדרגת קצין. בנובמבר של אותה שנה, בזמן אירועי ליל הבדולח, היה לישקה אחראי על מאסרם של כ-30,000 יהודים גרמנים בעיר קלן. בשנת 1939, עמד בראש "המשרד הראשי להגירת יהודים" (בגרמנית: Zentralstelle für Jüdische Auswanderung).
ב-1940 מונה לישקה לעמוד בראש הגסטפו בפריז הכבושה. בתפקידו זה היה אחראי, בין השאר, על גירושם של יותר מ-76,000 בני אדם למחנות ההשמדה. בשנים 1943–1945 היה ממונה על המחלקה לענייני צ'כוסלובקיה בלשכה המרכזית לביטחון הרייך.

לאחר המלחמה חזר לישקה לגרמניה תחת שם מזויף. בשנת 1950 נדון בהיעדרו על ידי בית משפט צבאי בצרפת למאסר עולם. בתחילת 1971 הוקרן בטלוויזיה הישראלית סרט על פושעים נאציים, בהם לישקה, החיים בשלווה בגרמניה המערבית. במרץ 1971 ארגנה העיתונאית הצרפתית ביאטה קלרספלד יחד עם בעלה סרז' קלרספלד, מבצע חטיפה להביא את לישקה מגרמניה לצרפת ולהסגירו למערכת המשפט הצרפתית, אולם המבצע כשל. בסוף 1971 פעלה קלארספלד לארגן חרם של חברות מזון גדולות על עסקים עם לישקה. הפגנות בדרישה להעמיד את לישקה לדין נמשכו במקביל למשפט של קלרספלד על ניסיון החטיפה שהתקיים בשנת 1974. במהלך המשפט הובאו עדויות על פשעיו של לישקה. ביולי 1974 הבטיח קנצלר גרמניה לנשיא צרפת לסתום את הפרצה בחוק שאפשרה ללישקה לחמוק מעונש. בינואר 1975 אושרר בבונדסטאג אמנה צרפתית גרמנית שאפשרה להעמיד לדין בגרמניה פושעים נאציים שביצעו פשעים בצרפת. ביולי 1978 הוגש כתב אישום נגד לישקה והמשפט נפתח באוקטובר 1979. במשך המשפט לישקה שתק וסנגורו טען שהראיות נגדו קלושות. בית המשפט הגרמני גזר על לישקה עונש של עשר שנות מאסר, בקובעו שלישקה ידע היטב מה יהיה גורל היהודים שגירש. בהמשך קוצר עונשו. לישקה השתחרר מהכלא ב-1985, וכעבור ארבע שנים נפטר.

## קישורים חיצוניים

* המינהל הצבאי הגרמני בפריז וגירוש יהודי צרפת - יד ושם

## הערות שוליים

קטגוריה:פושעי מלחמה נאצים
קטגוריה:אנשי אס אס
קטגוריה:גרמנים
קטגוריה:משתתפים ברצח יהודי צרפת
קטגוריה:אנשי הגסטפו
קטגוריה:גרמנים שנולדו ב-1909
קטגוריה:גרמנים שנפטרו ב-1989
טרטנמולר

**אנדרס טרנטמולר** (בדנית: **Anders Trentemøller**; נולד ב-16 באוקטובר 1974), המוכר בשם הבמה **טרטנמולר** (**Trentemøller**), הוא יוצר ומפיק מוזיקה אלקטרונית והאוס דני שחי בקופנהגן.

## חייו
נולד בוורדינגבורג שבדנמרק. עבר לקופנהגן בתחילת שנות ה-90 של המאה ה-20, שם ייסד להקת רוק. ב-1997 ייסד יחד עם ה-DJ Tom Von Rosen את להקת "Trigbag" הפופולרית שהופיעה בין היתר בפסטיבל היוקרתי רוסקילדה. הלהקה פורקה בשנת 2000. בשנת 2003 חזר טרנטמולר עם האלבום "Trentemller EP" ובשנת 2004 זכה בפרס "Danish DJ Awards" עבור אחד הטראקים שלו (“Le Champagne”).

בשנת 2005 קיבל את פרס "מפיק השנה" ונבחר על ידי קוראי מגזין Groove כיוצר החדש הטוב ביותר של 2005. כמו כן נבחר "Polar Shift" שלו כאחד הטראקים הטובים ביותר של השנה, ו"Du What U Du" כאחד הרמיקסים הטובים ביותר של השנה.

נכון ל-2011, האלבום האחרון שלו "The Last resort" (המפלט האחרון) המשלב מוזיקה אלקטרונית עם רוק ושונה בהרבה מהסגנון המוזיקלי הקודם שלו, זכה בפרסים יוקרתיים בגרמניה ואנגליה בעיקר הודות לאיכות הסאונד, הייחודית והמקוריות. ה-"Essential Mix" שלו נבחר באוקטובר 2006 על ידי המאזינים של רדיו BBC1 ל-Essential MIX הטוב ביותר של השנה.

Trentemøller הוא אמן שהצליח לקנות לעצמו במהרה שם ומוניטין בזירת הטכנו ברחבי העולם הודות לסאונד הייחודי ביצירותיו. מרב האמנים בסצנה האלקטרונית רואים בו חלק מהגל של האוס מינימלי, שמאופיין אצלו באפקטים קוליים מעובדים מאוד המשולבים עם החמימות והעומק של קלידים אנלוגיים. אולם הוא עצמו אינו מגדיר כך את סגנונו. אם המיקסים שלו מתאימים מאוד לריקודים, האלבומים שלו הרבה יותר אינטימיים ונוטים לצדדי הקצב של אלקטרו-ג'אז, וקרובים לפעמים לסגנונו של אמון טובין, אולם מכילים גם את הצד והאמביינט של הגל החדש.

## דיסקוגרפיה
260px|ממוזער|אנדרס טרנטמולר, 2006|ימין

* 2003: *Trentemøller EP* (Naked)
* 2004: *Beta Boy* (Out Of Orbit)
* 2004: *Physical Fraction* (Audiomatique)
* 2005: *Kink* (3rd Floor)
* 2005: *Polar Shift* (Audiomatique)
* 2005: *Serenetti* (Tic Tac Toe)
* 2005: *Sunstroke* (Poker Flat)
* 2006: *Nam Nam EP* (Poker Flat)
* 2006: *Rykketid* (Audiomatique)
* 2006: *Always something better* (Poker Flat)
* 2006: *The Last Resort CD/LP* (Poker Flat)
* 2006: *Trendsetta*
* 2006: *African People* (Nam Nam)
* 2007: *Moan* (Poker Flat)
* 2007: *Moan (Dub & Instrumental)* (Poker Flat)
* 2007: *Take Me Into Your Skin (Nudisco Edit)* (Poker Flat)
* 2007: *An Evening with Bobi Bros*
* 2007: *The Trentemøller Chronicles* (Audiomatique)
* 2008: *Miss You* (Audiomatique)
* 2008: *Live In Concert EP (Roskilde Festival 2007)* (Poker Flat)
* 2008: *Vamp / Miss You Remixes* (Poker Flat)
* 2009: *Harbour Boat Trips - Copenhagen by Trentemøller* (hfn music)
* 2010: *Sycamore Feeling* (In My Room)
* 2010: *Into The Great Wide Yonder* (In My Room)
* 2010: ''Silver Surfer, Ghost Rider Go!!! (In My Room)


## קישורים חיצוניים

* 

* ריאיון עם האמן

קטגוריה:מוזיקאים דנים
קטגוריה:דנים שנולדו ב-1974
נתניאל פילבריק

**נתניאל פילבריק** (באנגלית: **Nathaniel Philbrick** ; נולד ב-11 ביוני 1965) הוא היסטוריון וסופר אמריקאי, חתן פרס National Book Award לשנת 2000 על ספרו "In the Heart of the Sea: The Tragedy of the Whaleship Essex". בין ספריו ה"מייפלאואר" על שם הספינה מייפלאואר, העוסק בתחילת ההתיישבות בארצות הברית.

פילבריק נולד ב-1965 בבוסטון שבמסצ'וסטס. הוא סיים את חוק לימודיו ב"טיילור אלדרדייס" (Taylor Allderdice High School) בפיטסבורג שבפנסילבניה, קיבל תואר ראשון באנגלית מאוניברסיטת בראון ותואר שני בספרות אמריקאית באוניברסיטת דיוק.

מתגורר בננטקט, נשוי למליסה ד. פילבריק, ואב לשניים.

## ספריו שתורגמו לעברית
* נתנִאל פילבריק, **בלב הים - סיפור הישרדות**. מאנגלית: נֹעה בן־פורת. כפר סבא, אריה ניר הוצאה לאור בע"מ, 2001. 269 עמ'.

## קישורים חיצוניים

* 

* 

קטגוריה:היסטוריונים אמריקאים
קטגוריה:מחברי ספרי עיון אמריקאים
קטגוריה:בוגרי אוניברסיטת בראון
קטגוריה:בוגרי אוניברסיטת דיוק
קטגוריה:אמריקאים שנולדו ב-1956
קרית המשפט

**קרית המשפט** הוא כתב עת משפטי היוצא לאור מדי שנה על ידי בית הספר למשפטים של הקריה האקדמית אונו. 

כתב העת נוסד בשנת 2001 והוא עוסק בעיקר בחידושים, בתהליכים ובמגמות במשפט. בין עורכיו היו הפרופסורים מנשה שאוה, דודי שוורץ, עמיחי כהן, ידידיה שטרן וגבריאל הלוי.

## כתבי העת

* כרכים א,’ ב’ ו-ג’ יצאו בשנים התשס”א-התשס”ג בעריכתו של פרופ’ מנשה שאוה.
* כרכים ד ו-ה’ יצאו לאור בשנת התשס”ד- התשס”ה בעריכת פרופסור דודי שוורץ.
* כרך ו’ יצא לאור בשנת התשס”ו בעריכת ד”ר עמיחי כהן ופרופ’ ידידיה שטרן.
* כרך ז’ יצא לאור בשנת התשס”ח בעריכת ד”ר עמיחי כהן.
* כרכים ח’ ו–ט’ יצאו לאור בשנים התשס”ט- התש”ע בעריכת פרופ’ גבריאל הלוי.
* כרך י’ יצא לאור בשנת תשע”ד בעריכתה של ד”ר לאה פסרמן-יוזפוב.
* כרך י”א פורסם באתר כתב העת בשנים תשע”ה–תשע”ח בעריכתה של ד”ר לאה פסרמן-יוזפוב.

## קישורים חיצוניים
* 

קטגוריה:ישראל: כתבי עת משפטיים
קטגוריה:הקריה האקדמית אונו
הקפצת אבנים

שמאל|ממוזער|250px|הקפצת אבנים על פני המים
שמאל|ממוזער|444px|הקפצת אבנים
**הקפצת אבנים** הוא משחק עתיק שמטרתו לזרוק אבן על פני המים באופן כזה, שהמים מחזירים את האבן חזרה למעלה. הצלחה במשחק נמדדת בכמות ההקפצות או לחלופין במרחק המקסימלי אליו האבן מגיעה. ב-1989 אף הוקמה בארצות הברית אגודת ספורט בשם NASSA המקיימת אליפויות עולם בהקפצת אבנים. שיא העולם בהקפצת אבנים עומד על 88 הקפצות, והוא נקבע ב-6 בספטמבר 2013.

ברעיון הקפצת האבנים נעשה שימוש במלחמת העולם השנייה, כאשר הבריטים השתמשו בפצצות מקפצות לצורך הריסת סכרים גרמניים במבצע נזיפה.

## הסבר מדעי
מחקרים שנעשו בנושא, הראו שכאשר זורקים אבן בעוצמה מספיקה אל המים, בזווית שקטנה מ-45 מעלות, המים יחזירו את האבן כאילו פגעה במשטח גמיש, בשל מתח פני המים. הזווית האופטימלית להקפצה היא 20 מעלות. זווית קטנה יותר לא תקנה לאבן גובה מספיק לאחר ההקפצה, וכך כמות ההקפצות תהיה קטנה. זווית גדולה יותר תיגרום להקפצה לא יעילה. זווית הזריקה היא הגורם העיקרי בחשיבותו, אך מלבדה חשיבות גם לצורת האבן, שרצוי שתהיה שטוחה. כמו כן רצוי לזרוק את האבן כאשר היא מסתובבת סביב ציר אנכי, על מנת לשפר את היציבות של האבן.

מדען צרפתי בשם Lyderic Bocquet פרסם בשנת 2004 מחקר חדש בנושא הקפצת אבנים. לצורך המחקר נבנה רובוט שזרק אבנים בזוויות שונות ובעוצמות שונות. המחקר העלה שאכן הזווית האופטימלית לזריקה, על מנת להגיע למרחק מקסימלי היא °20, אך על מנת להגיע למספר ההקפצות המקסימלי עדיף לזרוק בזווית של 10°. החוקרים הצליחו להגיע ל-41 הקפצות כאשר ירו דיסקית ברוחב 10 סנטימטר בזווית של °10 ובמהירות של 100 קילומטר לשעה.

מחקר שפורסם בשנת 2023 הראה כי בניגוד להנחה המקובלת שאבנים שטוחות עדיפות, אם רוצים קפיצה אחת דרמטית אבנים בצורת תפוח אדמה הן טובות יותר להקפצה.

## ראו גם
* נתז - קליעים עשויים להינתז ממים, בדומה להקפצת אבנים

## קישורים חיצוניים

* 
* 
* למה זה כמעט בלתי אפשרי להקפיץ אבן 89 פעמים. ביוטיוב.
* Stone-skimming: 'How I became one of the best in the world' - מאתר ה-BBC

## הערות שוליים

קטגוריה:חופים
קטגוריה:משחקי ילדים
בוקר טוב אדון פידלמן

שמאל|ממוזער|250px
שמאל|ממוזער|250px
**בוקר טוב אדון פידלמן** הוא סרט קולנוע דרמטי ישראלי בבימויו של במאי הקולנוע יוסי מדמוני ובכיכובו של השחקן ששון גבאי.
הסרט יצא לבתי הקולנוע באוגוסט 2011. הסרט מכר 52 אלף כרטיסים והיה במקום השני במכירת כרטיסים בישראל בשנת 2011 מבין הסרטים הישראלים.

## עלילה
עלילת הסרט מתרחשת בבית מלאכה קטן בדרום תל אביב שמתמחה בחידוש רהיטים עתיקים. אחד משני השותפים, מקסים מלמוד (רמי דנון), נפטר בתחילת הסרט, ומוריש את חלקו דווקא לבנו של יעקב פידלמן, שותפו (ששון גבאי).
פידלמן האב הוא בעל מקצוע מיומן וקפדן, אולם חסר הבנה בעניינים פיננסיים, תחום בו טיפל מלמוד. עקב כך, נקלעת הסדנה לקשיים כלכליים והבנקים מסרבים להעניק אשראי לפידלמן.
בנו של פידלמן, נוח (נבו קמחי), הוא עורך דין המנוכר מאביו. בגלל הקשיים הכלכליים והפוטנציאל הנדל"ני של הסדנה, הוא מעוניין שאביו יפרוש לגמלאות וכך יוכל למכור את הסדנה ליזמי נדל"ן. הדבר מערער עוד יותר את יחסיהם של השניים, הגרועים ממילא.

לסדנה מגיע צעיר מסתורי שעונה לשם אנטון (הנרי דוד) שברח מהבית, ומתקבל לעבוד כשולייתו של פידלמן. אנטון מתגלה גם כבעל רצון ללמוד וגם כבעל כישורים מתאימים כעובד.

על מנת להציל את הסדנה הכושלת, מציע אנטון, שמתגלה גם כפסנתרן מחונן, לשפץ פסנתר סטיינוויי מן המאה ה-19, אותו גילה בין הרהיטים בסדנה, ולמכרו ב-100,000 דולר.

בינתיים מתאהב אנטון באשתו ההרה של נוח, חוה (שרה אדלר), אשה רגישה ובעלת חוש אסתטי. חוה חשה שבעלה מעדיף את עסקיו ומזניח אותה ובינה לאנטון מתפתח קשר רומנטי.
עכשיו נוח ואנטון מתחרים על ליבה של חוה.

## שחקנים
* פידלמן - ששון גבאי 
* נוח - נבו קמחי 
* אנטון - הנרי דוד 
* חוה - שרה אדלר 
* מלמוד - רמי דנון 
* אניטה - רות גלר
* נערת ליווי (מאהבת מלמוד) רותי בורנשטיין 
* נערת ליווי - סופיה אוסטריצקי

## מועמדויות ופרסים
לצד הצלחה רבה בקופות בישראל זכה הסרט להצלחה בפסטיבלים בעולם: פרס התסריט לשנת 2011 בפסטיבל סאנדנס, הפסטיבל החשוב בארצות הברית, פרס "הסרט הטוב ביותר" בפסטיבל קרלובי וארי בצ'כיה מהחשובים בעולם, ועוד פרסים רבים בפסטיבלים בינלאומיים. הסרט השתתף בעשרות פסטיבלים ברחבי העולם, ונמכר להפצה מסחרית בארצות הברית ובאירופה. הסרט מועמד בשנת 2011 לפרס אופיר. כמו כן הסרט זכה בפסטיבל ירושלים בפרס הסרט הטוב ביותר, העריכה והמוזיקה.

## קישורים חיצוניים

* 
* 
*  
* 

## הערות שוליים

קטגוריה:סרטים ישראליים משנת 2011
קטגוריה:תל אביב-יפו בקולנוע
קטגוריה:סרטי יוסי מדמוני
קטגוריה:זוכי פרס וולג'ין
קטגוריה:פסטיבל הקולנוע קרלובי וארי
קטגוריה:זוכי פסטיבל הקולנוע ירושלים
סוצ'ון

**סוצ'ון** (כתיב בהנגול: 서천왕, בהאנג'ה: 西川王) היה המלך ה-13 בשושלת גוגוריו הקוריאנית אשר שלט בשנים 270 עד 292. 

סוצ'ון מלך גוגוריו היה מלכה ה-13 של שושלת גוגוריו הקוריאנית. בנוסף נקרא גם יָאקְלוֹ, יָאקְאוּ וגם סוֹיָאנְג. היה בנו השני של ג'וּנְגצְ'וֹן מלך גוגוריו. למרות ששנת לידתו אינה מתועדת, ידוע כי בשנת 255 לספירה הוכשר סוצ'ון בתור יורש עצר. בשנת 270 ירש את כס אביו כמלך גוגוריו, ולאחר מכן בשנת 271 התחתן עם בתו של אוּסוּ, מושל בחלק המערבי של הממלכה ובן האצולה הבינונית. באותה שנה, לאחר פטירתו של מפקד הצבא אוּמְאוּ מינה סוצ'ון את בנו של אומאו, סָנְגְלוּ, בתפקיד זה.

בשנת 280 בני הסוּשֶן, עם אשר ישב במנצ'וריה המזרחית של ימינו, פלשו לשטחה של גוגוריו. אחיו הצעיר של סוצ'ון, דָלְגָה, פיקד על הצבא שהצליח להניס את הפולשים. במערכה זו כבש את דָנְלוֹסוֹנְג מידי הפולשים, מנהיגם נהרג ושש מאות משפחות הוגלו לדרומה של בּוּיוֹ אשר גבלה צפונית לגוגוריו. בנוסף לכך שועבדו לידי גוגוריו שישה כפרים.

לאחר מכן מינה סוצ'ון את דלגה בתור נסיך ביטחון המדינה ובכך הפך למפקד העליון של הצבא. צבא גוגוריו לאחר מכן המשיך את המערכה מול הפולשים וכבש את כפרי סושן וגם את הכפרים של בני היָנְגְמֶק, שבט נוסף אשר שכן במנצ'וריה המזרחית של ימינו.

בשנת 286 ניסו אחיו הצעירים של סוצ'ון, אִילְאוּ וסוֹבָּל לקשור נגד המלך ולבצע הפיכה צבאית. הם ניסו להונות את חילות הצבא בכך שהפכו לשרי המלך, אך לאחר שמהלך זה כשל הם נעצרו והוצאו להורג.

בשנים 270 ו-288 יצא סוצ'ון למסע ליישוב שִינְסוֹנג אשר במערב המדינה, ככל הנראה משום שהיה מדובר במאחז חשוב בספר המערבי של גוגוריו. ניתן לראות את החשיבות אשר נתן המלך לאזור זה בשל כך שמסעו השני ערך כשמונה חודשים.

בשנת 296 נשדד קברו של סוצ'ון על ידי כוחותיו מורונה הווי, שליט השבט המונגולי שיאנבאי ודוכס ליאודונג אשר לחמו בגוגוריו בשנה זו. לפי המסורת שודדי הקבר נהרגו בעת הביזה וכלי הנגינה אשר הוטמנו בקבר אשר חולל החלו להתנגן והצבא הפולש נס על נפשו.

קטגוריה:קוריאנים
קטגוריה:נפטרים ב-292
תור (סדרת משגרים)

[250px|ממוזער|שמאל|טיל תור שבראשו ה[גשושית פיוניר 1]]
**תור** (באנגלית: **Thor**) היא סדרת טילים ומשגרים אמריקאים, שפותחו מהטיל הבליסטי PGM-17 Thor. תור הוא הטיל הראשון שהפך לסדרה גדולה שידועה כיום בשם דלתא. נגזרת של טיל תור שימשה ב-2011 כשלב הראשון של משגר דלתא 2.

## היסטוריה
שיגורו הראשון של טיל תור למשימת חלל היה שיגורו של רכב החדירה של ראש הקרב של טיל האטלס במשימת ניסוי. במשימה זו ובשניים שבאו אחריה השתמשו בטיל תור שעליו הוסיפו שלב שני בשם אייבל. שלוש המשימות נכשלו.

לאחר מכן לקחו את שלב האייבל ושיפרו אותו כך שנוסף לו עוד שלב ונקרא בשם אייבל 1. במשגר זה השתמשו כדי לשגר את הגשושית פיוניר 0 ב-17 באוגוסט 1958 אבל הטיל התפוצץ יחד עם הגשושית 77 שניות לאחר השיגור.

ב-7 באוגוסט 1959 משגר זה שיגר בהצלחה את הלוויין אקספלורר 6 למסלול סביב כדור הארץ. לוויין זה היה הראשון שצילם תמונות של כדור הארץ ממסלול ושלחם לכדור הארץ.

ב-13 באפריל 1961 שימש משגר תור שעליו הורכב שלב חדש בשם אייבלסטאר (Ablestar) לשיגור הלוויין טרנזיט 1B שהיה לוויין הניסוי הראשון שהראה היתכנות של שימוש בלוויינים ככלי ניווט. במשגר זה התשמשו למספר שיגורים נוספים.

מיוני 1959 עד מאי 1963 שימש משגר תור בעל שלב שני בשם אגנה לשיגור מספר לווייני ריגול אמריקניים שהיו חלק של מיזם קורונה.

שיפור רביעי של משגר תור, תור-דלתא, הפך להיות הנגזרת המצליחה ביותר של טיל התור. ממשגר זה נוצרו נגזרות נוספים הידועים כיום בשם דלתא.

לטיל התור היו נגזרות נוספות. שימוש במשגרים של הסדרה הופסק בשנת 1980.

## משגרים שפותחו

## קישורים חיצוניים

* 

קטגוריה:משגרים אמריקאיים
קטגוריה:סדרת משגרי תור
שלמה חיים פרידמן

רבי **שלמה חיים פרידמן** (כונה "ר' שלמה'ניו"; א' בסיוון תרמ"ז, 24 במאי 1887 – כ"ו באב ה'תשל"ב, 6 באוגוסט 1972) היה האדמו"ר מסדיגורה, סופר ועסקן.

## ביוגרפיה
נולד בסדיגורה שבבוקובינה לרבי ישראל מסדיגורה ולבת-שבע. למד בבית אביו עם מלמדים פרטיים. לפני הבחירות לפרלמנט האוסטרי השתתף בתעמולה לטובת מועמדי הרשימה היהודית הלאומית.

בשנת תרס"ד (1904) נישא לבריינדל לבית הורנשטיין (נפטרה כ"ו באייר תשכ"א). הקים הסתדרות חסידית ציונית בשם "יישוב ארץ ישראל" עם רבי חיים מאיר יחיאל שפירא מדרוהוביץ' והיה שותף לה גם רבי יעקב פרידמן מהוסיאטין. ב-1920 השתתף כציר בוועידה הציונית העולמית בלונדון ובקונגרסים הציוניים בקרלסבאד ולוצרן. לאחר שצורפה ההתארגנות להסתדרות המזרחי הוא שימש כנשיא המזרחי באוסטריה. כתב בעיתונים "מחזיקי הדת", "המצפה", "הצופה" ועוד.

עסק בהצלת יתומים יהודיים באירופה. עלה לארץ בשנת תרצ"ח. התיישב בתל אביב ומונה לאדמו"ר מסדיגורא. נפטר בכ"ו באב ה'תשל"ב כששהה בלונדון לצורכי רפואה. נקבר בבית הקברות נחלת יצחק שבגבעתיים.

בנותיו: מרים (לונדון), זהבה (חיפה), הדסה (ניו יורק).

## ספריו
*דברים בעתם
*חיי שלמה

## קישורים חיצוניים
* אדמו"ר רבי שלמה חיים פרידמן מסדיגורה באתר MyTzadik
* הרב פרידמן באתר ארגון יהודי בוקובינה
* 
* משה גוטמן, שליח ההשגחה העליונה – לדרכו של ר' שלמה חיים פרידמן מסדיגורה, נתיבה ג, נתיבות, תשפ"א, עמ' 451.
* 

## הערות שוליים

שלמה חיים
קטגוריה:אדמו"רים ישראלים
קטגוריה:תל אביב-יפו: אדמו"רים
קטגוריה:וינה: רבנים
קטגוריה:אנשי העלייה החמישית
קטגוריה:פעילי תנועת המזרחי
קטגוריה:אישים שהועלו לקבורה בארץ ישראל
קטגוריה:אישים הקבורים בבית הקברות נחלת יצחק
קטגוריה:ילידי 1887
קטגוריה:ישראלים שנפטרו ב-1972
קטגוריה:אדמו"רים שפרשו מכהונתם